Mariah Carey

Maraja Keri (; g. 1969 m. kovo 27 d.) – JAV dainininkė, dainų rašytoja, muzikos prodiuserė, muzikos klipų režisierė ir aktorė.

Gyvenimas, muzika ir karjera

Vaikystė ir jaunystė

Carey gimė Hantingtone, Long Ailande, Niujorko valstijoje. Ji buvo trečias ir jauniausias vaikas šeimoje. Motina Patricia Carey buvo profesionali operos dainininkė ir vokalo mokytoja, o tėvas Alfred Roy – aeronautikos inžinierius. Jos tėvai išsiskyrė, kai Mariah Carey buvo treji metai. Po išsiskyrimo Mariah nedažnai susitikdavo su tėvu, o motina turėjo dirbti keliuose darbuose, kad išlaikytų šeimą. 

Mergaitė daug laiko praleisdavo viena namuose, o muzika tapo puikia laiko leidimo forma. Mariah dainuoti pradėjo maždaug trejų metų, jos motina tuomet išgirdo ją mėgdžiojant Verdžio operą „Rigoletto“ italų kalba. Mariah Carey baigė Harborfildo vidurinę mokyklą (Harborfield’s high school) Niujorke. Dėl jos užimtumo įrašų studijose, Mariah dažnai nedalyvaudavo pamokose; dėl to klasės draugai ją praminė „miražu“. Darbas „Long Island“ scenoje jai suteikė galimybę dirbti su tokiais muzikantais, kaip Gavin Christopher ir Ben Margulies, kuris padėjo jai išleisti pirmąją muzikinę kasetę. 

Atsikėlusi į Niujorką, Mariah dirbo samdomus darbus, kad susimokėtų nuomą. Taip pat ji baigė 500 valandų paskaitas Grožio Mokykloje. Galiausiai ji tapo laisvojo stiliaus dainininkės Brendos K. Starr pritariančiąja dainininke. 1988 metais vakarėlyje Carey susitiko su Kolumbijos įrašų studijos vadovu Tommy Mottola, čia Starr jam davė Mariah Carey įrašą. Tommy paklausė įrašo ir liko sužavėtas. Nuo tada ir prasidėjo Mariah kelias į šlovę.

Diskografija

Albumai 
 1990: Mariah Carey
 1991: Emotions
 1993: Music Box
 1994: Merry Christmas
 1995: Daydream
 1997: Butterfly
 1999: Rainbow
 2001: Glitter
 2002: Charmbracelet
 2005: The Emancipation of Mimi
 2008: E=MC2
 2009: Memoirs of an Imperfect Angel
 2010: Merry Christmas II You
 2014: Me. I Am Mariah... The Elusive Chanteuse
 2018: Caution

Kiti albumai 
 1992: MTV Unplugged
 1998: #1’s
 2001: Greatest Hits
 2003: The Remixes
 2008: The Ballads
 2015: #1 to Infinity

Video/DVD 
 1991: The First Vision
 1992: MTV Unplugged +3
 1994: Here Is Mariah Carey
 1996: Fantasy: Mariah Carey at Madison Square Garden
 1999: Around the World
 1999: #1’s
 2007: The Adventures of Mimi Tour DVD

Nuorodos 

 Oficiali svetainė
 

Pop dainininkai
Dainų autoriai
JAV muzikai